stanford-oval/wikipedia huggingface dataset:
שירקאווה-גו וגוקאיאמה
היסטוריה

החל במאה ה-8 היה האזור למקום משכנם של מסדרים בודהיסטים. שירקאווה-גו נזכר לראשונה בכתובים במאה ה-12, בעוד שגוקאיאמה הוזכר לראשונה במאה ה-16. בתקופת אדו נשלט שירקאווה-קו על ידי הממשלה המרכזית החל בסוף המאה ה-17 ועד לתקופת מייג'י, בעוד שגוקאימה נותר בחסות שליטים מקומיים עד לאמצע המאה ה-19.
האזור נותר מבודד למדי עד לשנות העשרים של המאה ה-20 ואל חלק מהכפרים אף לא הובילה דרך סלולה. בשנות השישים של המאה ה-20 ועם הקמתו של סכר מיבורו, הועברו בתי גאשו-זוקורי רבים למקום על מנת לשמר אותם, וקורה שבתים הניצבים כיום בסמיכות זה לזה, הובאו ממרחק של עשרות קילומטרים.
האזור לא נסמך על חקלאות בלבד, ותושביו עסקו במשך מאות שנים בייצור אשלגן חנקתי לאבק שרפה, נייר יפני מסיבי תות עץ ובגידול טוואי המשי, אולם כל משלחי היד האלה נעלמו עם השנים. כיום נסמך חלק גדול מתושבי הסביבה על התיירות וקיימים בתים מסורתיים המשמשים כאכסניות למבקרים.
גאשו-זוקורי

בתי הגאשו-זוקורי מתאפיינים בגג קש מחודד ומשופע, שנחשב לעמיד ובה בעת מונע מהשלג הכבד שיורד באזור במהלך חודשי החורף מלהיערם עליו. הגגות נתמכו לעיתים בעמודים עשויים עץ אשוח. בתי המשפחות האמידות גדולים למדי ויש בהם שלוש או ארבע קומות כך שיכלו לשכן משפחות מורחבות ולעיתים עד שלושים איש. עליית הגג שימשה לעיתים מזומנות לגידול טוואי המשי בעוד שקומת הכניסה שימשה לייצור האשלגן החנקתי.
בתרבות

בספריה של ליאן הרן, סדרת סיפורי האוטורי, מופיע השם "שיראקווה" כאחד ממשפחות הפיאודליות ביפן שראשיה שלטו בכפרים הסמוכים לנהר (משמעות השם: הנהר הלבן). בסיפור, מושלת נחלת שירקאווה, הליידי קאדה, הנהיגה שושלת נשית באדמותיה, תחילה עם אחיותיה ולאחר מכן בהורשה לבתה.
שירקאווה-גו בחורף
שמן דה רונד

שמין דה רונד בטירת ידיקולה (Yedikule) שבאיסטנבול, טורקיה
שמין דה רונד (בצרפתית: Chemin de ronde; בעברית "דרך מעוגלת", או "דרך לשם סיבוב", ההיגוי הצרפתי:"שְמֶן דֶה רוֹנְד") הוא מעבר או טיילת לאורך ובחלקן הפנימי של חומות של ביצור, ונועד לאפשר למגיני המצודה ללכת לאורך החומות או לשנות עמדות אש מבלי להיחשף לאויב.
ראו גם

מבצר
ביצורים
טירה
לקריאה נוספת

David Nicolle. Crusader Castles in the Holy Land 1097-1192 (Fortress 21). ‏Osprey Publishing. 2004
David Nicolle. Crusader Castles in the Holy Land 1192-1302 (Fortress 32). Osprey Publishing. 2005
Adrian J. Boas. Archaeology of the Military Orders. Routledge. 2006
שלל שרב

| --- | --- |

 סינגל בביצוע גידי גוב
 מתוך האלבום דרך ארץ
 יצא לאור:  1987 
 סוגה:  רוק
 שפה:  עברית 
 אורך:  4:48
 כתיבה:  מאיר אריאל 
 לחן:  יהודה פוליקר 
 הפקה:  לואי להב
 
"שְׁלַל שָׁרָב" (במילותיו הראשונות: "תם השרב הגדול") הוא שיר עברי שכתב מאיר אריאל, הלחין יהודה פוליקר, וביצע גידי גוב עבור אלבומו "דרך ארץ" (1987). השיר היה ללהיט, שזכה במקום הראשון במצעד הפזמונים העברי השנתי של גלי צה"ל לשנת תשמ"ז והפך לאחד המוכרים והזכורים ביותר של גוב.
חיבור השיר ומשמעותו

יהודה פוליקר כתב את הלחנים למרבית שירי האלבום, וכמה מהם נמסרו למאיר אריאל שיחבר עבורם מילים. על המילה "שלל" (שאינה מופיעה בגוף השיר) סיפר לימים אריאל:
שנים לאחר מכן, כאשר השמיע את הדברים לגידי גוב המראיין רז שכניק, ושאלוֹ אם בכך הוא בעצם שותף לא רק לביצוע אלא גם לטקסט, ענה גוב: "לא ממש. אני חושב שזה יהודה [פוליקר]. תשמע, יהודה – לא דיברנו – הם שרים באנגלית [כלומר: שרים הברות ב'אנגלית' בתהליך כתיבת הלחן] [...] והוא שר: [מדגים:] 'שָׁה-לה-לה-לה-לי, שה-לה-לה-לה-לי'. אז זה מיהודה".
השיר נחשב לחידתי, ומשמעותו המדויקת מעולם לא נודעה.
בריאיון הנ"ל נשאל מאיר אריאל: "על מה השיר הזה – על אישה או על תל אביב או על ישראל או על מה?", ועל כך השיב: "גם וגם וגם".
בהופעתו האחרונה במועדון הבארבי בחודש יוני 1999, כחודש לפני מותו, ביצע מאיר אריאל את השיר ובתוך כך ביאר אותו בחידתיות: "זה שיר על תשוקת הסוף. אהבת הסוף. זה שיר על 'מותק החושך'".
לימים, כשנשאל גוב על משמעותו של השיר, אמר:
רבים מקטלגים[דרוש מקור] את השיר בתור כזה העוסק באונס, ככל הנראה משום שמילותיו כוללות את המשפטים "עם הגב לים עם הראש לשם, ולא אכפת שכבר יבוא, כך עליה יעבור" ו"לא נלחמת לעצור, לא אכפת לה כבר לגמור, עם הגב לים עם הראש לשם". יש שהציעו שייתכן כי מילות השיר נכתבו בהשראת רצח נאוה אלימלך.
ביצועים מפורסמים והתייחסויות

יהודית רביץ הקליטה גם היא גרסה משלה לשיר, ואף ביצעה אותו בהופעות שלה - עם ובלי גידי גוב.
בשנת 1990 להקת כוורת, שגוב הוא סולנה, ביצעה את השיר בהופעת האיחוד "כוורת חוזרת".
במהלך מלחמת המפרץ (1991), הקוד שרב כבד ציין הרגעה ואפשרות לצאת מהמרחבים המוגנים. בתחנות הרדיו שידרו לא פעם את השיר לאחר השמעת הקוד כמחווה אסוציאטיבית.
בשנת 1999 ביצע מאיר אריאל את השיר בהופעה בעיבוד יווני קופצני ומשמח את השיר (ייתכן שמתוך כוונה לבלום את הפרשנות שניתנה לשיר על עיסוק באונס).
בשנת 2009 הוציא גידי גוב אלבום אוסף בשם "שלל שיריו", במעין משחק מילים על שם שירו המוכר.
מאז מותו של מאיר אריאל בשנת 1999 נערך על בסיס שנתי אירוע לזכרו ובו שרים זמרים משיריו. השיר "שלל שרב" מופיע בו כל שנה. במופע הראשון, שנקרא "עם הגב לים" לפי שורה מהשיר, ביצע את השיר חנן יובל.
יהודה פוליקר, שהלחין את השיר, נוהג לבצע אותו בהופעותיו. הוא גם ביצע אותו בדואט עם גידי גוב במופע המשותף שלהם ב-1989, ב-2021 ובתוכנית לילה גוב.
להקת אתניקס ביצעה את השיר כחלק מפרויקט "פסקול 70".
בשנת 2020 ביצעה הזמרת נרקיס את השיר כחלק מפרויקט "מצעד שירי גידי גוב" של גלגלצ.
הערות שוליים

↑  ההקלטה מובאת בתוך: מצדיעים לאלבומי המופת - והפעם: האלבום 'דרך ארץ' של גידי גוב, רז שכניק מארח את גידי גוב בתוכנית בסדרת "אלבומי המופת" המוקדשת לאלבומו "דרך ארץ" (1987), 103FM, אוקטובר 2016, 13:50.
1 2  מצדיעים לאלבומי המופת - והפעם: האלבום 'דרך ארץ' של גידי גוב, רז שכניק מארח את גידי גוב בתוכנית בסדרת "אלבומי המופת" המוקדשת לאלבומו "דרך ארץ" (1987), 103FM, אוקטובר 2016.
↑  יהודה נוריאל, "מאיר אריאל הוא דילן שלנו", באתר ynet, 4 בנובמבר 2016.
1 2  שגיא בן נון‏, "פעם הלכתי להפגנות, עכשיו הזמן ליהנות": ריאיון בלעדי עם גידי גוב, באתר וואלה, 12 ביולי 2018.
↑  "שלל שרב" (רצועה מס' 11), מאיר אריאל בהופעה אחרונה במועדון ברבי 1999, 2003.
↑  דויד פרץ, שלל שרב, באתר תרבות.il.
| גידי גוב |
| --- | --- | --- |
| אלבומי סולו | תקליט ראשון (1978) • 40:06 (1983) • תנו לגדול בשקט (1985) • דרך ארץ (1987) • אין עוד יום (1991) • ריקוד ירח (2003) • בקצה ההר (2005) • אם היינו (2015) |  |
| הופעות ואוספים | דרך ארץ - ההופעה (1988) • גידי גוב מגיש: לאה גולדברג (1988) • שירים שהתפזרו (1993) • שירים מלילה גוב (1995) • שירים מלילה גוב 2 (1997) • שלל שיריו (2009) |  |
| אלבומים בהשתתפותו | משירי תנועות הנוער (1974) • משירי ארץ ישראל הישנה (1975) • מסע האלונקות (פסקול) (1977) • הלהקה (פסקול) (1978) • העיקר זה הרומנטיקה (1991) |  |
| הרכבים | להקת הנח"ל • כוורת • הכבש השישה עשר • גזוז • דודה • פרנסה טובה |  |
| שירים | יעלה ויבוא (1973) • זמר לספינה (1975) • שלל שרב (1987) • יורם (1987) • עניין של זמן (1992) • איזה אחלה עולם (עם מאור כהן) (1995) • חייך וחיי (עם ריטה) (1997) |  |
| סרטי קולנוע | מסע אלונקות (1977) • חרבת חיזעה (1978) • הלהקה (1978) • דיזנגוף 99 (1979)  • אל תשאלי אם אני אוהב (1979) • מגש הכסף (1983) • אירית עירית (1985) • דרך הנשר (1990) • אשה זרה (1993) |  |
| תוכניות טלוויזיה | דלת הקסמים • זהו זה! • כן מה?! • לילה גוב • הסודות של כנרת • גידי גוב הולך לאכול • יום חדש • פעם בחיים • הנרגנים • גם להם מגיע • המסע המופלא של אהרוני וגידי • השנים הכי יפות • כוכב נולד |  |
| הצגות | התשה (1981) • הג'יגולו מקונגו (1989) |  |
| שיתופי פעולה | שיתופי פעולה |  |
| מוזיקה | דני סנדרסון • יוני רכטר • עלי מוהר • יהודה פוליקר • מאיר אריאל • עמיר בניון • יהודית רביץ • רונה קינן |  |
| טלוויזיה | מוני מושונוב • שלמה בראבא • ענת גוב • אתי אנטה-שגב • ישראל אהרוני |  |
שוני סמית'

| --- | --- |

שוני סמית' בשנת 2007
 לידה:  3 ביולי 1969 (בת 55) אורנג'בורג, ארצות הברית 
 סוגה מועדפת:  רוק 
 מדינה:  ארצות הברית 
 תקופת הפעילות:  מ-1978
 עיסוק:  שחקנית, זמרת
 מקום לימודים:  תיכון נורת' הוליווד 
 מספר צאצאים:  2
 פרופיל ב-IMDb
 
השחקנית שוני סמית' שחזרה לגלם את אמנדה יאנג בסרט "המסור X" לאחר 14 שנה.
שוני סמית' (באנגלית: Shawnee Smith; נולדה ב-3 ביולי 1969) היא שחקנית אמריקאית, הידועה בעיקר כלינדה מהסיטקום, "בקר", וגם כאמנדה יאנג בסדרת סרטי "המסור". היא הייתה חלק מלהקת "הרוק קאנטרי", סמית' אנד פייל. סמית' אירחה את העונה הראשונה בתחרות, מלכות הצרחה.
סמית' החלה את קריירת המשחק שלה בגיל צעיר. וכיכבה בהופעת הבכורה שלה בסרט "אנני", וגילמה את אחת היתומות. כמה שנים מאוחר יותר, היא עשתה את הופעת הבכורה שלה על הבמה ב"יום הולדת שמח לג'וליאן", וזכתה בפרס מבקרי ליגת הדרמה. בסוף שנות ה-80, היא לוהקה לתפקידים קטנים יותר לפני שקיבלה את תפקידה הראשון בכיכובה בגרסה המחודשת של הסרט "בועת ההרס" ותפקיד משנה בסרט "מי זה הארי קראמב?" (1989).
בשנות ה-90 היא הופיעה בהופעות אורח בסדרה "רצח במשיכת קולמוס" ו"תיקים באפלה" לפני שלוהקה לתפקיד ראשי בסיטקום, בקר. בשנת 2004, סמית' כיכבה בסרט "המסור" כאמנדה יאנג, וכיכבה גם בסרטי המשך מאותו זיכיון, "המסור 2", "המסור 3", "המסור 4", ובסרט "מסור 6", וצפויה לחזור בסרט "המסור X" שעלה לאקרנים ב-29 בספטמבר 2023.
ביוגרפיה

סמית' נולדה ב-3 ביולי 1969, בבית החולים האזורי אורנג'בורג באורנג'בורג, דרום קרוליינה. היא בתם השנייה של פטרישיה אן (לבית סמוק), אחות אונקולוגית, וג'יימס ה. סמית', מתכנן פיננסי וטייס לשעבר בחיל האוויר האמריקני. כשהייתה בת חמישה חודשים, משפחתה עברה מדרום קרוליינה, למערב לוס אנג'לס, קליפורניה. הוריה התגרשו כשהייתה בת שנתיים ואמה נישאה בשנית חמש שנים לאחר מכן כשעברו לעמק סן פרננדו.
קריירה > 1978–1995: תפקידים מוקדמים בבמה, בטלוויזיה ובקולנוע

בגיל שמונה, סמית' עשתה את הופעתה הראשונה בטלוויזיה בפרסומת של מקדונלד'ס. בשנת 1982, כשהייתה בת אחת עשרה, כיכבה בעיבוד הקולנועי למחזמר "אנני" של הבמאי ג'ון יוסטון. בשנה שלאחר מכן, היא שרה בתוכנית האירוח, "The Merv Griffin Show". בגיל 15, סמית' זכתה בתפקיד הבימתי הראשון שלה במחזה בלוס אנג'לס, " יום הולדת שמח לג'וליאן" שבו השותף, ריצ'רד דרייפוס הבחין בחזרות בפוטנציאל שלה והציע לה לתת לה תפקיד מוביל. היא המשיכה וזכתה בפרס מבקרי ליגת הדרמה על פי ביצועיה.
ב-1985 היו לה הופעות אורחות ב - בסדרה "קגני ולייסי" ו"לא הילד שלי" וגם בסרט "נשר הברזל". בשנת 1987 גילמה סמית' תלמידה, הרה רונדה, במחנה קיץ. בשנה שלאחר מכן, תפקידה הראשון בכיכובה הגיע עם העיבוד המחודש של "בועת ההרס". בשנת 1988, סמית' כיכבה בסרט "ראיתי מה עשית", גרסה מחודשת לסרט מ-1965 באותו שם. לסמית' היה תפקיד משנה לצד אנני פוטס בסרט "מי זה הארי קראמב?" משנת 1989, שם סמית' מגלמת נערה שעוזרת להארי קראמב לאתר את אחותה החטופה. באותה שנה, היא שיחקה יחד עם ג'ני גארת' וברברה עדן בסדרת הטלוויזיה קצרת המועד Brand New Life. בשנה שלאחר מכן, היא שיחקה יחד בגרסה המחודשת של מייקל צ'ימינו למותחן "שעות נואשות". היא לקחה הפסקה של שלוש שנים מהמשחק בתחילת שנות ה-90, בעיקר מאחר שהתקשתה למצוא עבודה. היא הופיעה בתפקיד אורח בפרק ה-200 של "רצח במשיכת קולמוס" בשנת 1993. באותה שנה שלאחר מכן, היא גילמה את ג'ולי לאורי במיני סדרת הטלוויזיה "העמדה", המבוססת על הרומן מאת סטיבן קינג. סמית' הופיעה בתפקיד אורח בפרק "ההולך באש" של הסדרה "תיקים באפלה" משנת 1994, כשגילמה את ג'סי אוניל.
קריירה > פריצת הדרך בזיכיון המסור והסדרה "בקר"

בשנת 1998, סמית' לוהקה לתפקיד כהדמות, לינדה בסיטקום בקר של CBS, כשגילמה את עוזרו של ד"ר ג'ון בקר (טד דנסון). היא הייתה דמות ראשית במשך כל ששת העונות עד לביטולה בשנת 2004. בשנת 2003, היא דיבבה באחד מן הפרקים של הסרט המצויר "דיסני קים פוסיבול" בתור ויויאן פורטר.
בשנת 2003, היא לוהקה לסרט האימה דל התקציב של ג'יימס ואן, המסור, בתור אמנדה יאנג. חלק קטן, עם טובין בל, היא צילמה את הסצנה שלה תוך יום אחד ותוך כדי היותה כחולת שפעת. הקרנות המבחן במרץ 2004 התבררו כביקורות ותגובות חיוביות, מה שגרם ל-Lionsgate להוציא אותו לקולנוע באוקטובר. הוא הפך להצלחה קופתית, גרף 103 מיליון דולר ברחבי העולם וקיבל ביקורות מעורבות ממבקרים. היא חזרה על תפקידה בסרטים "המסור 2", "המסור 3", "המסור 4" ובסרט "המסור 6", וצפויה לחזור כאמנדה יאנג בסרט    "המסור X" אשר עתיד לצאת לאקרנים ב-29 בספטמבר 2023. סדרת סרטי המסור המשיכה והפכה לאחת מזיכיונות האימה המרוויחים ביותר בכל הזמנים, והכניס למעלה ממיליארד דולר ברחבי העולם, נכון לשנת 2021.
קריירה > הווה: היותה כשחקנית ומיזמים חדשים

בשנת 2006, סמית' הופיעה בטריילר הסרט הקצר, "ריפו! האופרה התורשתית", בבימויו של דארן לין בוסמן. הטריילר צולם לאחר השלמת הצילומים לסרט, המסור 3. ב-2008 גילמה סמית'את הבלשית ג'ינה הארקורט בסדרה "FEARnet 30 Days of Night: Dust to Dust" וכן שימשה כמפיקה בפועל. הבכורה שלו הייתה ב-17 ביולי עם שישה סצנות מהסרט. סמית' היה המנחה ואחד משלושת המנטורים בסדרת הריאליטי "מלכות הצרחה".
סמית' שיחקה את התפקיד של ד"ר סאליבן, פסיכיאטרית ילדים, ב-"הטינה 3" שיצא לאקרנים 12 במאי 2009. היא הופיעה בבכורה של הסדרה "חוק וסדר: לוס אנג'לס בשנת 2010. בשנת 2012, הייתה לה תפקיד קולי ראשון במשחק וידאו, "Lollipop Chainsaw".
סמית' כיכבה יחד עם דין וינטרס בסרט הקומדיה אינדי משנת 2021 חג המולד נגד הוולטרס. סמית' תחזור על תפקידה כאמנדה בסרט "המסור X", ותשתתף בסרט האימה "השלד", שניהם מתוכננים לצאת לאקרנים בספטמבר 2023.
הערות שוליים

1 2  Shawnee Smith Biography
↑  Today’s famous birthdays list for July 3, 2022 includes celebrities Tom Cruise, Olivia Munn
1 2 3  Langford, Thomas (July 30, 2006). "Some Edisto Stories:Orangeburgs First Star". The Times and Democrat. Archived
↑  Crime of Innocence (NBC Sunday at 9...
↑  Interview: Shawnee Smith
1 2  .UPDATED: Shawnee Smith Returns in ‘Saw VI
↑  EXCLUSIVESNeedles, Traps & Torture: Shawnee Smith Shares Memories of Playing Amanda Young in the Original ‘Saw’ Trilogy [Exclusive]
1 2  ‘Saw 10’ – Filming Has Wrapped on the Latest Installment!
↑  Shawnee Smith, Bruce Dern Star In ‘Christmas vs The Walters’ Indie
| --- | --- |
בקרת זהויות :  BNE: XX4896114  BnF: cb142283665 (data)  GND: 1061962164  ISNI: 0000 0000 7729 9654  LCCN: nr2006029641  MusicBrainz: aa2d248a-f445-4670-922f-7c5e8f2e53b7  NKC: xx0204636  NTA: 073880183  SUDOC: 185614930  VIAF: 39588578   WorldCat (עם VIAF): 39588578 
סמית' מפרסמת ומקדמת מכירות של הסרט "המסור 3".
שיטת ציון כלי טיס של שלושת הכוחות המזוינים של ארצות הברית (1962)

שני מטוסי F-4 פנטום. לפני שינוי שיטת הציון המטוס סומן כ-F4H בצי ארצות הברית וכ-F-110 ספקטור בחיל האוויר של ארצות הברית.
שיטת ציון כלי טיס של לשלושת הכוחות המזוינים של ארצות הברית (באנגלית: 1962 United States Tri-Service aircraft designation system) היא שיטת ציון מאוחדת לכלי טיס צבאיים של מחלקת ההגנה של ארצות הברית ששאפה לפשט ולתקנן את סימון כלי הטיס ששימשו את כל הכוחות המזוינים של ארצות הברית. שיטת הציון נכנסה לתוקף ב-18 בספטמבר 1962. שיטת הציון התבססה על שיטת הציון של חיל האוויר של ארצות הברית (1948–1962) שבתורה התבססה על שיטת הציון של חילות האוויר של צבא ארצות הברית.
לפני כן כלי טיס צבאיים קיבלו ציון לפי שיטת סימון של השירות עצמו ולכן יצר סימונים רבים ולא אחידים לכלי טיס שסיבכו את תהליכי המכרז, הניהול, הבקרה והמעקב אחר התוכניות במשרד ההגנה.
בשיטת הציון הזאת אופסו מספרי הדגמים והם החלו ספירה מחדש. כלי טיס שהיו בתהליך פיתוח במהלך החלת שיטה זאת קיבלו סימול חדש. לדוגמה מטוס הפנטום II שבהתחלה סומן כ-F4H על ידי הצי ו-F-110 על ידי חיל האוויר סומל מחדש כ-F-4.
שימוש מיוחד בשיטת ציון זאת נעשה על ידי נאס"א אשר עקב מכרזים שלה מייצרים כלי טיס ניסיוניים למטרות מחקר שמסומנים באות X.
למרות ההגדרות בשיטת הציון, ישנם הרבה יוצאים מהכלל שקיימים מסיבות שונות ומגוונות. חלק מההגדרות והציונים לא באים לשימוש ולעיתים מתעלמים מהחוקתיות בשיטה כלל.
שיטת הציון

השיטה מאפיינת ציון כלי טיס לדוגמה למסוק אב-טיפוס של ה-RAH-66 קומאנצ'י לפי התבנית הבאה (משמאל לימין):
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 | 39 | 40 | 41 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| (ציון סדרה) | (ציון סדרה) | (ציון סדרה) | (ציון סדרה) | (ציון סדרה) | (ציון סדרה) | (מספר דגם) | (מספר דגם) | (מספר דגם) | (מספר דגם) | (מספר דגם) | (מספר דגם) |   |   | (ציון סוג כלי טיס) | (ציון סוג כלי טיס) | (ציון סוג כלי טיס) | (ציון סוג כלי טיס) | (ציון סוג כלי טיס) | (ציון סוג כלי טיס) | (ציון ייעוד בסיסי) | (ציון ייעוד בסיסי) | (ציון ייעוד בסיסי) | (ציון ייעוד בסיסי) | (ציון ייעוד בסיסי) | (ציון ייעוד בסיסי) | (ציון התאמה למשימה) | (ציון התאמה למשימה) | (ציון התאמה למשימה) | (ציון התאמה למשימה) | (ציון התאמה למשימה) | (ציון התאמה למשימה) | (קידומת סטטוס) | (קידומת סטטוס) | (קידומת סטטוס) | (קידומת סטטוס) | (קידומת סטטוס) | (קידומת סטטוס) |   |   |   |   |
| (ציון סדרה) | (ציון סדרה) | (ציון סדרה) | (ציון סדרה) | (ציון סדרה) | (ציון סדרה) | (מספר דגם) | (מספר דגם) | (מספר דגם) | (מספר דגם) | (מספר דגם) | (מספר דגם) |   |   | (ציון סוג כלי טיס) | (ציון סוג כלי טיס) | (ציון סוג כלי טיס) | (ציון סוג כלי טיס) | (ציון סוג כלי טיס) | (ציון סוג כלי טיס) | (ציון ייעוד בסיסי) | (ציון ייעוד בסיסי) | (ציון ייעוד בסיסי) | (ציון ייעוד בסיסי) | (ציון ייעוד בסיסי) | (ציון ייעוד בסיסי) | (ציון התאמה למשימה) | (ציון התאמה למשימה) | (ציון התאמה למשימה) | (ציון התאמה למשימה) | (ציון התאמה למשימה) | (ציון התאמה למשימה) | (קידומת סטטוס) | (קידומת סטטוס) | (קידומת סטטוס) | (קידומת סטטוס) | (קידומת סטטוס) | (קידומת סטטוס) |   |   |   |   |
| A | A | A | A | A | A | 66 | 66 | 66 | 66 | 66 | 66 |   |   | H | H | H | H | H | H | A | A | A | A | A | A | R | R | R | R | R | R | Y | Y | Y | Y | Y | Y |   |   |   |   |
| A | A | A | A | A | A | 66 | 66 | 66 | 66 | 66 | 66 |   |   | H | H | H | H | H | H | A | A | A | A | A | A | R | R | R | R | R | R | Y | Y | Y | Y | Y | Y |   |   |   |   |
למרות תבנית זאת, לא כל כלי הטיס משתמשים בכל המרכיבים של התבנית, ולעיתים מתעלמים מחלק מהתבנית גם אם משתמשים בה. למעשה החלקים היחידים שתמיד באים לשימוש הם ציון ייעוד בסיסי ומספר הדגם.
לדוגמה מטוסי קרב לרוב לא מקבלים ציון סוג כלי טיס, אלא רק את הקידומת F שמציינת את הייעוד הבסיסי של כלי הטיס.
שיטת הציון > קידומת סטטוס

קידומת הסטטוס מציינת את השלב ההנדסי של כלי הטיס. לדוגמה לתוכנית של מטוס F-13 (בדיוני) כאשר המטוס נמצא בשלבי תכנון יסמלו את הדגם כ ZF-13, כאשר ייוצר כלי הטיס ניסיוני בהתבסס על התכנון יסמלו אותו כ-XF-13, אב הטיפוס יסמלו כ-YF-13. כאשר יקרקעו את המטוס יסמלו אותו כ-GF-13.
קידומות הסטטוס:
G - מקורקע לאלתר
J - ניסוי מיוחד, סימון זמני
N - ניסוי מיוחד, סימון קבוע
X - ניסיוני
Y - אב טיפוס
Z - תכנון
לרוב לא משתמשים בסימול Z שכן ציון כלי טיס ניתן בדרך כלל לאחר שכבר הושלם התכנון הבסיסי והחלו לייצר את גרסת הניסוי או האב-טיפוס. הקידומת G לרוב לא באה לשימוש אלא במצבים של ניהול מטוסים מקורקעים.
לעיתים אבות טיפוס מסוימים משתמשים דווקא בסימול X ולא ב-Y.
שיטת הציון > ציון התאמה למשימה

ציון התאמה למשימה משמש לכלי טיס מותאמים למשימה מיוחדת שלא נכללה בדגמים הסדרתיים או בתכנון המקורי של כלי הטיס. לדוגמה ה-AC-130 שכולל תותחים ממגוון גדלים ומשמש כמטוס סיוע אווירי צמוד והדגם המקורי, ה-C-130 הרקולס הוא מטוס תובלה. דוגמה נוספת היא מטוסי התדלוק כגון ה-KC-135 ו-KC-46 שהותאמו מדגמים סדרתיים של מטוסי תובלה ונוסעים אזרחיים.
ציוני התאמה למשימה:
A - תקיפה
C - תובלה
D - בלתי מאויש
E - לוחמה אלקטרונית
F - קרב
H - סיוע והצלה
K - תדלוק
L - התאמה מיוחדת למזג אוויר קר
M - רב משימתי
O - תצפית
P - סיור ימי
Q - בלתי מאויש
R - ביון
S - לוחמה נגד צוללות
T - אימון
U - רב משימתי
V - תובלת אח"מים
W - תצפית מזג אוויר
אף על פי שעל פניו נראה ש-M ו-U הן אותה הגדרה - רב משימתי, ישנו הבדל גדול ביניהם. M משמש לרב משימתי בהקשר של משימות מיוחדות - לוחמה אלקטרונית איסוף מודיעין אותות וכדומה. U מציין רב משימתיות בהקשר של תמיכה בכוחות קרקעיים לרוב מתורגם למושג העברי - סיוע ועזרה או סע"ר.
מרבית כלי הטיס במשמר החופים של ארצות הברית משתמשים בציון H בכלי הטיס שלהם. לדוגמה HH-60 (במקום UH-60) ו-HC-130 (במקום C-130).
לרוב כלי טיס שהוסבו לתצורה של כלי טיס בלתי מאויש יסומנו באות Q. הסימון באות D הרבה פחות נפוץ. לדוגמה ה-QF-16 שהיה מטוס F-16 סדרתי רגיל והוסב למטוס בלתי מאויש ומשמש כמטוס מטרה לניסוי כלי נשק.
שיטת הציון > ציון ייעוד בסיסי

ציון ייעוד בסיסי מאפיין את המשימה לה כלי הטיס פותח.
ציוני ייעוד בסיסיים:
A - תקיפה
B - הפצצה
C - תובלה
E - משימות אלקטרוניות מיוחדות
F - קרב
K - תדלוק - הופסק השימוש בציון זה בין השנים 1977 ל-1985 במקום משתמשים בסימון C עם ציון K
L - מצויד בלייזר
O - תצפית, לרוב על ידי בקר אווירי קדמי
P - סיור ימי
R - ביון
S - לוחמה נגד צוללות
T - אימון והדרכה
U - רב משימתי - סיוע ועזרה
X - מחקר מיוחד
יוצאים מהכלל בקטגוריה זאת הם מטוסי הביון מדגם TR-2 שמאוחר יותר סומנו כ-U-2 שלא תואמים לאף הגדרה ברשימה הנ"ל. דוגמה נוספת הם מטוסי F-111 ו-F-117 ששימשו כמטוסי תקיפה והפצצה ועדיין קיבלו ציון של מטוס קרב.
מטוס F/A-18 פותח במקור בשתי גרסאות (F-18 לקרב ו-A-18 לתקיפה) ולכן נקרא בתוכנית F/A, לאחר שאיחדו את שתי תוכניות הפיתוח הציון הייחודי נשאר.
מטוס F/A-22 סומל כך בשל שיקול פוליטי בגללו היה יותר פשוט להצדיק את עלות הפיתוח והרכש למטוס שהוא לא רק מטוס קרב לעליונות אווירית אלא גם כולל יכולות תקיפה.
הקידומת X מיוחדת שכן נאס"א מציינת כלי טיס ניסיוניים באות X, לעיתים ללא שום תוספת פרט למספר הדגם בלי התחשבות בשאר הציונים שיכולים להיות ישימים לכלי הטיס.
שיטת הציון > ציון סוג כלי טיס

ציון סוג כלי טיס מאפיין בדרך כלל כלי טיס שהם לא מסוג כנף קבועה סטנדרטיים, אלא כוללים מאפיינים מיוחדים.
D - בלתי מאויש. מאפיין לרוב את יחידת הבקרה
G - דאון
H - מסוק
Q - כלי טיס בלתי מאויש
S - כלי טיס חללי
V - בעל יכולת המראה ונחיתה אנכיים/קצרים (V/STOL)
Z - כלי טיס קל מהאוויר
כלי טיס מסוג כנף קבועה רגילים לא יכללו ציון זה כלל
יוצא מהכלל בקטגוריה זאת הוא מטוס ה-F-35 מדגם B שכולל יכולת המראה קצרה ונחיתה אנכית, אבל לא קיבל את הציון האופייני
שיטת הציון > מספר דגם

מספרי דגם ניתנים על ידי מחלקת הביטחון בסדר עוקב, אם כי נמנעים מלתת מספרי דגם שייצרו בלבול עם דגמים קיימים או היסטוריים. לעיתים גם לא מתייחסים לסדר עצמו. לדוגמה, לפי הסדר העוקב ה-F-35 היה צריך לקבל את המספר 24 אבל במקום זאת המטוס קיבל את מספר הדגם שלו בהתאמה למטוס הניסוי X-35. דוגמה נוספת הם מטוסי ה-F-111 ו-F-117 שלא עקבו אחרי הסדר בכלל.
שיטת הציון > ציון סדרה

ציון סדרה מאפיין המשך והתפתחות של כלי הטיס בין תתי הדגמים שלו. תת-הדגם הבסיסי יצוין באות A ומשם יחל סדר עוקב (פרט לאותיות I ו-O בשביל למנוע בלבול בינם למספרים 1 ו-0 אם כי זה לא מחייב).
לדוגמה מטוס F-16 יוצר לראשונה בתתי-דגמים A ו-B, חד ודו-מושבי בהתאמה. גרסאות משודרגות שלהם הם C ו-D, חד ודו-מושבי בהתאמה.
לעיתים משתמשים בציון סדרה בשביל להבדיל בין מטוסים שיוצרו לדרישות לקוח או שוק מיוחדים. לדוגמה: F-15I הוא גרסה של מטוס F-15 מדגם E שהותאמה לדרישות ישראליות.
שיטת הציון > ציונים נוספים

לעיתים מוסיפים ציונים נוספים לכלי הטיס בהתאמה לצרכים מסוימים. לדוגמה, אף על פי שיש 4 גרסאות עיקריות למטוס ה-F-16 ‏(A,B,C ו-D) הייצור של כלי הטיס מתחלק להרבה סדרות ייצור בהן בוצעו שינויים ועדכונים שונים, חלקם זהים בין הגרסאות החד והדו-מושביות. לכן משתמשים בכלי טיס זה במספרי בלוק שונים בשביל להבדיל בין סדרות הייצור הללו.
לעיתים מוסיפים קוד יצרן לכלי הטיס, המבדיל בין היצרן והמפעל בו יוצר כלי הטיס. לדוגמה ה-MC ב-F-15E-50-MC מציין שהמטוס יוצר במפעל מקדונל דאגלס בסנט לואיס מיזורי.
ראו גם

מטוסי ה-X
מטוס YF-12 שהיה גרסת אב-טיפוס למטוס יירוט על קולי שלא נכנס בפועל לייצור ולכן הוא נודע בסימול זה.
מטוס AC-130 שמבוסס על מטוס התובלה C-130
מטוס T-45 גושהוק. ה-T בסימול מציין שזהו מטוס שפותח לטובת אימון.
מטוס AV-8 הרייר. ה-A בציון שלו מסמל שייעוד המטוס הוא תקיפה. V- מציין את יכולות ההמראה הקצרה והנחיתה האנכית.
שביט בוריסוב

| --- | --- |

 כוכב האם
 כוכב אם:  שמש
 מידע כללי
 סוג:  שביט
 תאריך גילוי:  30 באוגוסט 2019 
 מגלה:  גנאדי בוריסוב
 על שם:  גנאדי בוריסוב
 שיטת גילוי:  תצפית ישירה
 מקום גילוי:  קרים
 מאפיינים מסלוליים
 ציר חצי-ראשי:  −0.8516123560275226±0.0000064703 יחידה אסטרונומית
 אקסצנטריות:  3.155 
 זמן הקפה:  אין ערך
 נטיית מסלול:  44.05257±0.00001°
 מאפיינים פיזיים
 רדיוס קו משווה:  0.000062 רדיוס צדק
 בהירות מוחלטת:  13.7 
 מסדי נתונים
 Extrasolar Planets Encyclopaedia:  רדיוס צדק/ דף נתונים
 
שביט בוריסוב, או בכינויו הרשמי 2IBorisov (צוין במקור C/2019 Q4 (Borisov)), הוא השביט הראשון שהתגלה שמקורו בין-כוכבי, והאובייקט הבין-כוכבי השני שנצפה, אחרי אומואמואה. הוא התגלה על ידי גנאדי בוריסוב, אסטרונום החובב מקרים, ב-29 באוגוסט 2019 (30 באוגוסט על פי שעון מוסקבה).
לשביט בוריסוב אקסצנטריות מסלולית של 3.36, והוא אינו קשור כבידתית לשמש. השביט חצה את מישור המלקה של מערכת השמש בסוף אוקטובר 2019. ב-8 בדצמבר 2019 הגיע לנקודה הקרובה ביותר לשמש, במרחק של כ-2 יחידות אסטרונומיות ממנה. השביט עבר בסמוך לכדור הארץ ב-28 בדצמבר 2019. בנובמבר 2019, העריכו אסטרונומים מאוניברסיטת ייל כי זנב השביט היה ארוך פי 14 מגודלו של כדור הארץ. תצפיות במרץ 2020 הראו כי חלק מהשביט התפצל ממנו ומאוחר יותר, באפריל, התווספו עדויות נוספות לפיצול.